### Resume

Forslag fra Sonny Berg, V, vedr. agilt trafikberedskab.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 10. oktober 2022 fra Sonny Berg, V, lyder således:

"Agilt trafikberedskab

Jeg ønsker undersøgt, hvorvidt der kan komme øget agilitet i trafikberedskabet. Der har været situationer, hvor Vejle har været ”stoppet” med biler pga. særlige trafikale udfordringer, eks.

* Vejle-Fjord-broen var spærret pga. uheld og vi havde vejarbejde på [adresse] (over jernbanen) + en rundkørsel på havnen der altid giver problemer.
* Vesterbrogade var (overraskende) fyldt med vand med omkørsel via [adresse]
* Senest mandag, den 10. oktober, hvor et trafiklys var rødt hele tiden på [adresse].

Alle eksempler på trafikale udfordringer, der gav ekstraordinær kø med borgere der kommer for sent på arbejde, i skole mv.

Med udsigt til vejarbejde på [adresse] og generelt vejarbejde ned over havnen, så bedes forvaltningen komme med forslag til muligheder løsninger på problematikken, f.eks.:

?

* Vejle Kommune uddanner trafikreguleringsfolk, der akut kan tage ud til relevante udfordringer
* Evt. aftale med Politihjemmeværnet el.lign., der akut kan træde til og hjælpe med trafikregulering
* Kan Politiet i de få timer de drejer sig om, konverterer ”fotovogne”-betjente til trafikreguleringsbetjente?

Indstilling

Forvaltningen bedes undersøge muligheder for et mere agilt trafikberedskab til ekstraordinære situationer".

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget. Godkendt.